MAGNESIUM / KALIUM | Health24
MAGNESIUM / KALIUM
Ek was so 'n rukkie gelede na my GP omdat my hare baie uitval en ek is kronies baie moeg/duiselig. Hy het 'n volbloed-telling gedoen, Hormone en Skildklier. Alles het normaal teruggekom, maar my hare val nogsteeds uit! Ek kan daagliks voel hoe dit verminder. Ek is 31, het 2 jaar gelede 'n Histerektomie gehad. Ek gebruik nie enige medikasie nie. Ek het wel 'n matige Mitral Valve Prolapse wat gemonitor word. My GP het (sonder om die bloedtoetse te doen) vir my telefonies gesê ek moet 'n SLOW-MAG en Kalium aanvulling neem.
Wat my egter nou bekommer: ek is op die oomblik op 'n Herbalife dieet (kry dus 100mg Magnesium daardeur in) ek drink daagliks die SLOW-MAG (400mg) en ek drink M VIT M vitamines wat OOK Magnesium het. Ek is nie oorgewig nie (BMI 24) en rook en drink nie.
Wat gebeur as 'n mens TE VEEL Magnesium inneem?
Answer 3,778 views
Eerstens wil ek jou aanraai om 'n Dermatoloog te sien vir die haarverlies. Tweedens is die Aanbevole Daaglikse Toelaag (ADT) vir magnesium 400 mg per dag, dus behoort jy of net die Slow-Mag te neem, of die Herbalife en die M VIT M produk. Oormatige magnesiuminname kan moontlik nierstene veroorsaak, en dit is altyd beter om nie meer as die ADT van enige vitamien of mineraal in te neem nie, aangesien mens nog addisionele nutriënte inkry van jou kos.